Referat af bestyrelsesmøde 5.5.2022 kl. 16:30 (skurmøde)

**Deltagere:** Tom, Rie, Niels, Bo, Hellen, og Kirsten

**Referent:** Hellen

**Dagsorden:**

Evaluering af Arbejdsdage

Løbende sager

Eventuelt

**Arbejdsdage:**

Der har været rigtig fint fremmøde på de første 2 arbejdsdage, i alt 27 husstande har deltaget. Men arbejdsindsatsen er meget forskellig for de enkelte deltagere, på grund af helbred, interesse og tid, derfor foreslog Rie, at vi indstiller til næste generalforsamling, at arbejdsdage i sin nuværende form fjernes og erstattes af en kontingentforhøjelse på 50,- kr. pr. måned. I stedet kunne man forestille sig 2 frivillige dage med havearbejde og fællesspisning. Hele Bestyrelsen tilsluttede sig forslaget.

**Løbende sager:**

Mulig skimmelsvamp: Ejerne ønsker ikke at gå videre med sagen

Ophobning af affald: Tom tager sagen op med administrator

Knækket rør i gulv: kører nu som forsikringssag

Tilslutning af opvaskemaskine: Tom har vejledt

Fliselægning ved bolig: Poul-Erik er på sagen

Hegn til Nabo-matrikel: Niels skriver til Ejer og følger op med administrationen

**Sager opstået på mødet:**

Bo tilbød venligt at deltage i det ”Grønne udvalg,” som lige nu består af Tom og Niels. Bestyrelsen besluttede dog, at udvalget fortsætter uændret med Tom og Niels, som deltagere.

Ketty har tilbudt at vedligeholde vores Hjemmeside, men da der allerede er indgået en aftale med Klaus i nr. 103 er det den beslutning, som fastholdes. Hvem giver Ketty besked?

Porten til skuret hænger og skraber mod asfalten. Det skal repareres, så porten ikke tager yderligere skade. Hvem tager ansvar for det?

I forbindelse med hegnsagen er meget nødvendigt, at der ryddes op bag skuret. Hvem tager ansvar for det?

**Eventuelt:**

Bo er nået langt med oprydning af skuret og har indløst pant, som er brugt til at indkøbe sodavand. Det er super dejligt.

Vi havde en længere snak op det grønne affald, som ligger ved skuret. Der blev nævnt mulighed for at lave en egentlig kompostgård på trekanten ud mod Roskildevej imellem nr. 191/195. Et emne, der skal arbejdes videre på.

Efter mødet opstod en snak om udlevering af maling til døre og låger. Det skal der arbejdes videre på til næste møde.

**Referent Hellen Albertslund 8.5.2022**